KOMISSION ASETUS (EY) N:o 737/95,
annettu 30 päivänä maaliskuuta 1995,
jäsenvaltioiden lipun alla purjehtivien alusten grönlanninpallaksen pyynnin lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo, että
tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta 31 päivänä maaliskuuta 1995 päättyväksi ajanjaksoksi 20 päivänä joulukuuta 1994 annetussa neuvoston asetuksessa (EY) N:o 3377/94 (2) säädetään grönlanninpallaksen kiintiöstä vuodeksi 1995,
kiintiöiden alaisten kantojen saaliiden määrällisistä rajoituksista annettujen säännösten noudattamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen myönnetyn kiintiön, ja
komissiolle toimitettujen tietojen mukaisesti jonkin jäsenvaltion lipun alla purjehtivien tai jossakin jäsenvaltiossa rekisteröityjen alusten ICES-alueilla I, II a ja b (62. pohjoisen leveyspiirin pohjoispuolella olevat Norjan vesialueet) saamat grönlanninpallaksen saaliit ovat täyttäneet vuodeksi 1995 myönnetyn kiintiön,
ON ANTANUT TÄMÄN ASETUKSEN:
1 artikla
Jonkin jäsenvaltion lipun alla purjehtivien tai jossakin jäsenvaltiossa rekisteröityjen alusten ICES-alueilla I, II a ja b (62. pohjoisen leveyspiirin pohjoispuolella olevat Norjan vesialueet) saamien grönlanninpallaksen saaliiden katsotaan täyttäneen vuodeksi 1995 myönnetyn kiintiön.
Kielletään jonkin jäsenvaltion lipun alla purjehtivien tai jossakin jäsenvaltiossa rekisteröityjen alusten grönlanninpallaksen pyynti ICES-alueilla I, II a ja b (62. pohjoisen leveyspiirin pohjoispuolella olevat Norjan vesialueet) sekä edellä mainittujen alusten tällaisesta kannasta pyytämien saaliiden aluksella pitäminen, jälleenlaivaus ja purkaus tämän asetuksen voimaantulopäivän jälkeen.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1995.